NP 2018-05-02

NOTA DE PREMSA

L’Ajuntament de Reus informa sobre

Cloenda de la campanya "Tot queda a casa"

Les associacions comercials El Tomb de Reus i la Via T de Tarragona fan un balanç positiu de la segona campanya comercial conjunta "Tot queda a casa", organitzada amb motiu de la Setmana del Comerç, des del 19 de març al 7 d'abril.

Enguany han participat 310 establiments entre Reus i Tarragona i s’han repartit 15.000 rasques, amb la novetat que en aquesta edició hi havia premis amb experiències, premis directes i descomptes dels establiments que formen part de les dues entitats comercials. L’objectiu de la campanya és promoure el comerç de les dos ciutats i així fomentar el moviment de clients entre les dues ciutats i els seus establiments comercials.

La campanya ha comptat amb una *FanPage* a Facebook que ha crescut amb 738 seguidors i ha obtingut més de 18 mil visites. El concurs fotogràfic organitzat per enguany ha tingut la participació d’uns 60 usuaris i 730 vots. El concurs tractava de fotografiar les actuacions musicals que es van fer pels carrers de les dues ciutats que simulaven una *performance* comercial amb ballarines i actors, actuacions que van comptar amb una gran afluència de públic.

L’Agència de Promoció Reus Promoció dóna suport a les accions comercials portades a terme per les entitats comercials de la ciutat com ara El Tomb de Reus, amb l’objectiu d’augmentar la competitivitat dels establiments comercials i fer que Reus esdevingui una destinació comercial de referència amb una oferta comercial diversificada.

Reus, 02 de Maig de 2018